C 498/48
ET
Euroopa Liidu Teataja
30.12.2022
Euroopa struktuuri- ja investeerimisfondide uue strateegilise raamistiku suunas ...
35. märgib teatavat suundumust investeerimisfondide mitmekordistumise suunas Euroopa tasandil, kusjuures mõned kuuluvad eelarve otsese täitmise alla, mõned eelarve jagatud täitmise alla (nt Euroopa struktuuri- ja investeerimisfondid) ning mõne rakendamisel on riigil juhtroll (taaste- ja vastupidavusrahastust toetatavad riiklikud taaste- ja vastupidavuskavad);
36. on mures praeguse suundumuse pärast suurendada Euroopa struktuuri- ja investeerimisfondide vahendite eraldamist teistele poliitikameetmetele või programmidele, näiteks riiklikud taaste- ja vastupidavuskavad või otsese eelarve täitmise alla kuuluvad programmid, nagu programm „Euroopa horisont“; väljendab tugevat vastuseisu ühtekuuluvuspoliitika ja Euroopa Maaelu Arengu Põllumajandusfondi vahendite ülekandmisele taaste- ja vastupidavusrahastule: viimane peaks ELi toimimise lepingu artikli 175 kohaselt täiendama ühtekuuluvuspoliitika püüdeid saavutada ELi toimise lepingu artikli 174 eesmärgid, mitte vastupidi; märgib, et ühtekuuluvuspoliitika juba annab olulise panuse ELi rohelistesse investeeringutesse ja energiasõltumatuse saavutamisse; nendib seega, et liidu vahendite taastsentraliseerimine eelmainitud fondide kaudu taasteja vastupidavusrahastusse ei ole õigustatud;
37. märgib, et sellel suundumusel on kahekordselt kahjulik mõju – ühelt poolt vähendab see ühtekuuluvuspoliitika kui pikaajalise arengupoliitika tõhusust ja teiselt poolt taandab selle pelgalt eelarvepunktiks Euroopa Liidu mitmeaastases finantsraamistikus;
38. kutsub seetõttu Euroopa Komisjoni üles töötama välja uue strateegilise raamistiku 2027. aasta järgseks perioodiks, keskendudes partnerlusele ja mitmetasandilisele valitsemisele ning nähes ette üldised sätted kõigi territoriaalse mõõtmega ELi investeerimisfondide jaoks, st Euroopa struktuuri- ja investeerimisfondid, võimalik tulevane kliimameetmete sotsiaalfond, Euroopa Maaelu Arengu Põllumajandusfond ning vajaduse korral tulevane taaste- ja vastupidavusrahastu;
39. toonitab iseäranis vajadust Euroopa Maaelu Arengu Põllumajandusfondi taasintegreerimise järele uude strateegilisse raamistikku;
40. kutsub samuti üles pöörama erilist tähelepanu Euroopa Sotsiaalfondi tulevikule, et lisada sellesse tugevam territoriaalne mõõde ning suurendada kohalike ja piirkondlike omavalitsuste rolli selle rakendamisel;
et tõeliselt lihtsustada Euroopa struktuuri- ja investeerimisfondide rakendamist ...
41. märgib, et ühtekuuluvuspoliitika õigusraamistik aastateks 2021–2027 sisaldab märkimisväärseid lihtsustamismeet­ meid, nagu lihtsustatud kuluvõimaluste pikendamine, mida tuleb pärast 2021.–2027. aasta programmitöö raames rakendamist hinnata;
42. nendib siiski, et rahaliste vahendite ning jagatud eelarve täitmise alla kuuluvate fondide rakendamise eeskirjade, tähtaegade ja viiside rohkus on viimasel ajal suurendanud halduskoormust fondide korraldusasutuste jaoks, mis tegutsevad sageli piirkondlikul tasandil;
43. märgib, et see halduskoormus põhjustab viivitusi Euroopa struktuuri- ja investeerimisfondide rakendamisel, mille eest peetakse sageli vastutavaks piirkondi, õõnestades ühtekuuluvuspoliitika kui tõhusa investeerimispoliitika kuvandit Euroopa kodanike silmis;
44. rõhutab piirkondade olulist rolli takistuste kõrvaldamisel Euroopa struktuuri- ja investeerimisfondide rakendamise teelt ja nende sidumisel kohapõhise lähenemisviisiga, et toetada kohapõhiseid arengustrateegiaid;
45. kutsub komisjoni juba üles alustama pikaajalist aruteluprotsessi, mis kaasaks Euroopa struktuuri- ja investeerimisfondide korraldusasutusi piirkondlikul tasandil, et lihtsustada juhtimis-, kontrolli- ja auditieeskirju, mis tooks kaasa tõelise reformi, pidades silmas ühtekuuluvuspoliitika järgmist õigusaktide paketti pärast 2027. aastat;
46. kordab Euroopa Regioonide Komitee nõudmist rakendada usalduslepingut Euroopa Komisjoni ja ühtekuuluvuspo­ liitika korraldusasutuste vahel, et taastada Euroopa struktuuri- ja investeerimisfondide atraktiivsus projektide elluviijate jaoks, et 2021–2027 programmitöö perioodil väga madala allesjäänud veamääraga programmid saaksid kasu järgmise programmitöö perioodi juhtimis-, kontrolli- ja auditieeskirjade lihtsustamisest;